आगामी लोकसभा चुनाव के लिए सपा अध्यक्ष अखिलेश यादव जहां राज्य में अपनी पकड़ मजबूत करने के लिए कभी बुआ की पार्टी तो कभी कांग्रेस के साथ योजना बनाते रहते हैं लेकिन इस बीच उनके चाचा ने नयी पार्टी के गठन की घोषणा करके उन्हें जोर का झटका दे दिया है। अपनी नयी पार्टी के गठन की घोषणा के बाद भारतीय जनता पार्टी की सहयोगी सुहेलदेव भारतीय समाज पार्टी (एसबीएसपी) के अध्यक्ष और योगी सरकार में कैबिनेट मंत्री ओम प्रकाश राजभर से मंगलवार को मिलने के लिए उनके आवास पर पहुंचे। इस मुलाकात के बाद से राजनीतिक गलियारे में ये खबर तेज है कि शिवपाल और राजभर की मुलकात के पीछे सबसे बड़ा हाथ पूर्व सपा नेता अमर सिंह का है।